Filem The Ultimates Dilaporkan Sedang Di Rancang Marvel Studios??
Walaupun Disney dan Marvel Studios telah mendedahkan tarikh tayangan filem-filem Marvel Cinematic Universe (MCU) Fasa 4. Tidak banyak maklumat yang diperolehi oleh para peminat Marvel tentang filem apakah yang sedang dirancang oleh Marvel Studios. Selain filem Black Widow, Dr. Strange 2, Shang-Chi, The Eternal, Guardians of the Galaxy Vol. 3 serta beberapa filem lain – (baca: yang masih belum disahkan Marvel Studios), perancangan fasa 4 MCU masih belum didedahkan sepenuhnya oleh bos Marvel Studios, Kevin Feige. Black Widow, Dr. Strange 2, Shang-Chi, The Eternal, Guardians of the Galaxy Vol. 3  Menurut artikel dari HN Entertainment, Marvel Studios dikhabarkan sedang merancang sebuah filem mengenai kumpulan superhero Marvel yang mirip seperti The Avengers. Filem yang dimaksudkan The Ultimate.  Artikel itu turut menyebut, The Ultimate akan menjadi sebahagian daripada usaha Marvel Studios untuk menerokai dunia ‘multiverse’ dan ‘alternate reality’ yang mula diperkenalkan dalam filem Avengers: Endgame. Jika diambil kira versi komik ‘Earth-616’, The Ultimate kini dianggotai oleh Captain Marvel, Black Panther, Spectrum, Blue Marvel, dan America Chavez aka Ms. America. Tiga karakter The Ultimate iaitu Black Panther, Captain Marvel dan Monica Rambeau/Spectrum telahpun menjadi sebahagian daripada karakter MCU. Karakter Monica Rambeau diperkenalkan dalam filem Captain Marvel dan dilakonkan oleh pelakon kanak-kanak iaitu Akira Akbar. Seperti The Avengers, The Ultimate merupakan kumpulan adiwira yang akan mencari potensi ancaman dan menyelesaikannya sebelum ia menjadi memberi masalah kepada Bumi. Bagaimanapun, artikel dari laman berkenaan masih dianggap khabar angin memandangkan Kevin Feige dan Marvel Studios belum mengumumkan secara rasmi filem-filem fasa 4 yang bakal dihasilkan. Adakah anda berharap filem The Ultimate perlu dihasilkan? kongsikan pendapat anda.